**Referat 5/24**

Dato/tid: Torsdag 17. oktober

Sted: Nye Idrettens Hus kl.17:00 – 18.30

|  |  |  |  |
| --- | --- | --- | --- |
| **Navn** | **Tilstede** (alle) | **For**  **fall** | **Merknad** |
| **Dag Jarle Aksnes, leder** | **X** |  | stemmerett |
| **Siren Preto, nestleder** | **X** |  | stemmerett |
| **Geir Iden, styremedlem** |  | **X** |  |
| **Camilla H Farestveit, styremedlem** | **X** |  | stemmerett |
| **Linda Arnesen, styremedlem** | **X** |  | stemmerett |
| **Vidar Steine, styremedlem** | **X** |  | stemmerett |
| **Janne Gro Nyheim Rasmussen** |  | **X** |  |
| **Atle Houg Ringheim** | **X** |  | stemmerett |
| **Kent Trieu Nguyen** |  | **X** |  |
| **Erlend Sunde, varamedlem** |  | **X** |  |
| **Cecilie K Holm ny** | **X** |  | Stemmerett for Janne Gro Rasmussen |
| **Geir E Eikenes, ny** | **x** |  | Kom etter sak 29/24 siden han selv er søker |
| **Alesia Emilianus, ny** |  | **X** |  |
| *Roar Andersen, og Anders Hovden,* | **X** |  | *adm. Sandrino & Thomas er søkere på stillingen og var da av naturlige grunner ikke tilstede* |

**Sak 28/24 Godkjenning av styrereferat 4/2024, saksliste og innkalling 5/24**

(Referatet var utsendt på mail den 5. september, vedlegges også her)

Vedtak: ***Styret godkjente referat 4/24 og innkalling samt saksliste 5/24.***

**Sak 29/24** **Stillingen som ny daglig leder**

Som avtalt sist var stillingen lyst ut på Finn med absolutt frist 4. oktober og innen fristens utløp var det innkommet 86 søkere,

Styret fikk en kort rapport fra ansettelses komiteen. I høstferien avholdt Siren, Geir og Linda første møte (Dag var på ferie i Florida), 3 møtte kl.16 i forkant av dagens styremøte (Geir Iden var på reise og således forhindret)

Hele søkerlisten ble vist på skjermen **(må holdes internt)**

Til intervju ble nominert 14 av søkerne, senere i november etter noen intervjurunder blir 3 eller 4 videre i en finalerunde.

Vedtak:  ***Styret tok ansettelses gruppens redegjørelse til orientering***

**-------------------------------------------------------------------------------------------------------------------------------**

**Sak 30/24** **Nordåsvannet ifm fremdriften av vannsportsenteret**

Atle Houg Ringheim som representerer oss i kommunens arbeidsgruppe som p.t. holder på med forprosjektet, har fått henvendelse fra det lokale ro-miljø som ønsket å belyse anleggsplaner på Nordåsvannet

(Tidligere informert om, i Sak 24/24 status i anleggssaker, har Asplan Viak startet å utrede Nordåsvannet og i oppstartmøte 29. august deltok Atle H Ringheim fra oss).

Vedtak: ***De er velkommen på neste styremøte for å informere styret***

(Atle H Ringheim informerer dem)

----------------------------------------------------------------------------------------------------------------------------------

**Sak 31/24 Oppfølging Louise Mohn, (etter Årsmøte)**

Før møte i kommunen om forebyggende arbeid mot ungdomskriminalitet, hadde daglig leder et kort møte med Louise Mohn og noen ildsjeler i basketballmiljøet.

Senere har hun fått hyggelig omtale også i vår lokale presse vedr sitt engasjement på dette feltet og for å gå i sin fars fotspor

Vedtak: ***IRB er positiv til å ha kontakt med Louise Mohn for å se om vi sammen kan få til godt***

***forebyggende arbeid blant de unge***

----------------------------------------------------------------------------------------------------------------------------------

**Sak 32/24 Info om tilskuddsmidler som er nå delt ut til idrettslagene**

1. LAM som ble behandlet og vedtatt på vårt Årsmøte den 6. juni (se vedtak i Årsmøtereferatet)
2. Ekstra bevilgningen fra regjeringen for å støtte de som sliter slik at flere skal få delta på idrett

Bergen kommune nå betalt ut sine Barne og Ungdomsmidler (har p.t. ikke oversikten for disse), Anders Hovden har beløpene på de 2 første dersom styret ønsker innsyn vennligst ta kontakt med ham 90011665 for detaljert informasjon, mesteparten av tilskuddsposten til «klubbeide» anlegg som har øket helt opp til ca 27. mill. kr og skal også være betalt ut.

---------------------------------------------------------------------------------------------------------------------------------------

**Sak 33/24 Årstad sitt klubbhus på Rautjern**

Årstad IL har lange tradisjoner på Rautjern vært der i ca 60 år. Klubben ønsker forutsigbarhet naturligvis. Da kommunen bygget en barnehage på Wergeland ble huset totalt innestengt og gjemt bak den nye barnehagen og ble svært dårlig behandlet da dette skjedde. Idrettslaget er likevel kommet til at de ønsker å forbli i sine lokaler, men vil gjerne utbedre og pusse opp, men uten en utvidet avtale med kommunen er det forståelig at de vegrer seg, og Årstad IL er skuffet og fortvilet over mangel på svar fra Bergen kommune

Vedtak: ***Vi vil gjerne ta saken opp ved neste anledning vi møter Idrettsbyråd, Reidar Digranes***

NB! (Vidar Steine er i Idrettsrådets styre, jeg understreker at denne saken settes opp på mitt eget initiativ og Vidar har på ingen måte påvirket ifm dette)

**Sak 34/24 Instagram**

Vedtak: ***Styret var positiv til at vi styrker / utvider våre sosiale plattform for å nå flere idrettsvenner & publikum***

Er en plattform vi har vært lite på og vi bør gjerne modernisere oss litt å inkludere også det (fra før har vi hjemmeside og facebook side)

(Aktivitetsguidene har også laget en egen hjemmeside om sitt prosjekt)

------------------------------------------------------------------------------------------------------------------------------

**Sak 35/24 Siden sist**

* Reiser

Vi reiste til Normandie 26 i gruppen, turen var en flott opplevelse og som gjenvisitt til våre venner fra Heureville like ved storbyen Caen i Normandie som vi fortalte om i forrige styremøte. 2 representanter fra fylkeskommunen kom ned og var der et par dager sammen med oss og vi fikk besøk av Norges konsul i Caen og ble tatt imot av byens ordfører, EU betalte hele turen for oss.

* Vi deltok på inkluderingssamling i Bodø, 23.-24. sept Thomas deltok på aktivitetsleder samling samme sted
* Anleggs og idrettsrådskonferansen – Gardemoen (18.-20. okt.),

Sandrino og jeg er påmeldt, jeg drar fredag morgen og Sandrino senere samme dag

Annet siden sist:

* Dag og jeg deltok i bisettelse og minnestund for Terje Valen
* Samme kveld holdt jeg et kort innlegg om idrett og forebyggende effekt mot krim blant unge foran politikere i relevante komiteer
* Vi har deltatt på åpning av Varegg Arena i Mulen (Dag og jeg)
* Vi har deltatt på åpningen av Eidsvåg idrettshall, Geir Iden (m fra styret) Anders, Sandrino og daglig leder
* Vi har deltatt på flere møter om Slettebakken
* TIF Viking har overtatt Bergen Ishockeyklubb
* Selv om vi har visst om det en god stund er det nå også offisielt at BHK/Trane og Årstad blir Bergensdalen IL.

**EVENTUELT**

**Fått søknad fra Hordaland friidrettskrets komiteen for U EM i friidrett 2025 på Fana stadion**

**(søknaden videresendes til styret i egen mail onsdag 16.okt)**

Styret skeptisk til å skulle innvilge så omfattende og kostnadskrevende utstyr til et internasjonalt mesterskap og som styret helst så benyttet til breddeidrett og breddeidrettsanlegg.

Vedtak: ***Vi vil gjerne ta saken opp ved neste anledning vi møter Idrettsbyråd, Reidar Digranes, samtidig som vi tar opp Årstad ILS klubbhus***

**Våre prosjekt tilsatte**

**Adm. leder ba om fullmakt å se at kartet stemmer med terrenget mht avtaler med våre prosjektledere/medarbeidere**

**Vedtak: *Daglig leder ser til at det er våre arbeidsavtaler er i orden mht prosjektmidler og våre tilsatte prosjekledere***

**Tirsdag 15. okt. kom den triste nyheten om at vår tidligere styreleder, Jan Reidar Rasmussen, var gått bort mandag 14.okt. Bisettelsen fant sted i stillhet etter ønske fra Jan Reidar**

**Referent**

Roar Andersen,

daglig leder